Wat is ‘n perd sonder ‘n naam? – wolfshadowwhispers
Die liedjie ‘Horse with no Name’ deur America is oud. Hoe weet ek dit is oud? Want dit het ‘n paar maande voor my geboorte uit gekom. Baie mense interpreteer die liedjie op hulle eie manier en ek was lus om my spin op die lirieke te gee. Ons kyk eers na my spin op die liedjie, dan deel ek die liedjie met julle.
Eerstens lyk dit of ons karakter van die liedjie, kom ons noem hom Pietie op ‘n reis gaan. Dit kan ‘n metafoor wees. Soms kyk ons na onsself met nuwe oë, ons gaan in ‘n reis in ons self, om te ontdek wie en wat ons eintlik is. Pietie reflekteer dalk oor wie en wat hy nou regig is. Hy sien eweskielik die ‘lewe’ om hom, hoe lewendig die ‘lewe’ is. Hy voel die natuur, sien die plante, bome, rotse en dinge… Dan sien hy ‘n vlieg en die vlieg se zoem vat sy aandag vir ‘n oomblik. Die vlieg vlieg dalk op in die lug en daar is geen wolke nie. Dit is so warm, selfs die hitte brand ‘the heat was hot’ en die grond is droog, maw Pietie het op ‘n droog fase in sy lewe die refleksie begin. ‘the air was full of sound‘ Dalk raas Pietie se kop… of dalk hoor hy dat hy nie alleen is op die reis van refleksie nie.
Die woestyn kan ‘n metafoor wees vie die lewe en die perd ‘n metafoor vir probleme. Soms kan mens nie jou probleme ‘n naam gee nie. ‘It felt good to be out of the rain’. Pietie het te danke aan sy refleksie wat hy beleef uit sy depressie (reën) uit gekom. Depressie soos reën is iets waaroor mens GEEN beheer het nie, dit is soos ‘n see wat jy moet branderplank ry tot jy by die strand uit kom… As depressielyer is dit my oogpunt van depressie. ‘In the desert you can remember your name’ Pietie begin onthou wie hy is, ‘cause there ain’t no one for to give you pain’ Hy is in stilte, niemand kan hom seer maak nie, hy is op ‘n safezone in homself terwyl hy reflekteer.
Om terug te kyk in jou verlede in terwyl jy reflekteer is nie altyd lekker nie, ou pyn wat jy of ontvang het of uitgedeel het aan mense spook by jou, omvou jou ‘my skin began to turn red’.
‘I was looking at a river bed, And the story it told of a river that flowed, Made me sad to think it was dead.’ Die rivier bed laat my dink aan kanse, kanse wat Pietie gehad het en verbrou het en nou is daardie kanse dood. Een op ‘n tyd was daar soveel kanse maar dit is weg…
‘After nine days I let the horse run free’ Na nege dae het Pietie sy probleme (maw die perd) los gelaat. Hy het opgehou om sy probleme te voer. Hy het ‘n deurbraak bereik. ‘Cause the desert had turned to sea’ laat my dink dat hy die tipe deurbraak gehad het waar hy verantwoording begin vat het vir die dinge wat hy gedoen het waaroor hy spyt is. ‘The ocean is a desert with it’s life underground, And a perfect disguise above’ Tog is daar lewe na die foute wat mens in die lewe maak, soms vermom die oplossings hulle self en ons sien nie die oplossings nie al moer die oplosssing ons in die gesig… ons raak probleem-blind. Maar Pietie se oë is besig om oop te gaan en hy sien weer goed raak. ‘Under the cities lies a heart made of ground, But the humans will give no love.’ Die stede is dalk al Pietie se eienskappe, hy is ‘n plat op die aarde man, met ‘n aardse hart maar mense sien dit nie raak nie, hulle is te dom om Pietie lief te kry as persoon.
Ons het Pieties in ons lewens wat worstel, wat probleme het. In plaas van om hulle net te sien as probleme, leer hulle ken, leer hulle aanvaar, sodat hulle ook kan besef daar is iets moois in hulle. Ons oordeel mense te maklik want ons is almal moeggoes.
Wel dit was ‘n analiese van die liedjie. EK sê nie dis waaroor die liedjie gaan nie, maar as mens enige song vat en dit luister met die hart kan ‘n mens wysheid ontvand en dalk maak dit van ons ‘n beter mens. Probleme is soms soos perde, ons voed hulle, ry op hulle en misbruik hulle. Gee jou perd rus, aanvaar dit is in jou lewe en soms sal dit weggaan. Moet nie van jou ‘perd’ ‘n obsessie maak nie. Soos ‘n alkoholis wat ophou drink en nogsteed sê: “Hello my naam is Pietie, ek is ‘n alkoholis’ kan ons ons perde name gee, en al bly hulle in ons lewe kan ons dit beheer.
dankie vir die saamlees en ek hoop my woorde gee iemand iets om oor te dink. Wees geseënd en wees ‘n blessing vir mekaar. Hier is die liedjie sê se video:
Liedjie se lirieke is die kopiereg eiendom van die skrywers en ek hoop hulle vergewe my uitleg daarvan 😉
Die foto is geneem te Kaapsehoop en is die alleen kopiereg van Allen Wolfie Simpson en Hanneliese Bredell
#100happyday, Pelgrims Tog, Song of the day
depressie, Horse, Horse with no Name, menseliefde, Probleme
19 thoughts on “Wat is ‘n perd sonder ‘n naam?”
Augustus 20, 2016 at 12:12 nm
Ek dink jou uitleg is spot on. Ek ken die liedjie, maar moet erken dat ek nog nooit die tyd gevat het om die lirieke so te ontleed nie. Van nou af sal ek met nuwe ore daarna luister. Ek kan net byvoeg: soos wat ‘n mens ouer word, raak die vreeslike seerkry, pyn en slae van die verlede minder belangrik, mits jy toelaat dat nuwe vreugdes die plek daarvan inneem. Neem net ‘n bewustelike besluit om die vreude in te drink. That was my penny, for what it is worth. Dankie vir die lekker skryf, Wolfie.
Augustus 20, 2016 at 12:16 nm
Ek is met jou hier,Wolfie!Pragtige uiteensetting van die lewe.Jy dink regtig diep oor alles en ek is bly jy deel dit met ons ou klomp moegoes!😵😜
Augustus 20, 2016 at 12:23 nm
EK is self ‘n moeggoe ne lol Dit was lekker om bietjie iets te analiseer en so self iets te leer uit my eie denke. En die liedjie is ‘n classic soos ek, 43 jaar oud!
Augustus 20, 2016 at 12:25 nm
Ag hemel,wat is ek dan op 63?!!😂😂
Augustus 20, 2016 at 12:46 nm
Jy is ‘n baie goeie wyn natuurlik. Wyn raak beter met ouderdom 😉
Augustus 20, 2016 at 2:24 nm
Haha Wolfie!Ek is baie bly oor die kompliment.
Augustus 20, 2016 at 6:29 nm
Jou interpretasie is veelseggend en gee heelwat vir nabetragting…goeie stukkie werk en jou inspirasie is baie waardevol!!
En Kaapsehoop ai jai jai, hoe trek my hart nou ‘n punt na die uitsig van ons Godin se venster daar!!!!!!!!! ❤ foto pas perfek
Ek mis ook Kaapsehoop. Ek het al gedink, “Ek speel nie lotto nie, maar as ek sou speel en wen, sou ek graag soontoe wou trek”
Augustus 22, 2016 at 6:11 nm
o jaaa neem my saam asseblief!!! 😉
Augustus 26, 2016 at 6:25 vm
Augustus 26, 2016 at 7:31 vm
Augustus 20, 2016 at 9:08 nm
Hettie woorde Wolfie. Puik!
Augustus 21, 2016 at 3:07 vm
Dankie Megan 🙂
Augustus 21, 2016 at 8:57 vm
Mooi vergelyking- laat die naamlose perd los. Depressie is nie vir sissies nie. Daardie Moegoes wat so maklik name om mense se nekke hang moet liewers kyk na watter “tag” om hul gehang word. Mense wat vingers wys het ook 4 vingers wat terug wys. Augustus is my moeilikste en ook my beste maand. Bly ek kon hierdie stuk van jou vandag lees. Baie insiggewend.
Augustus 22, 2016 at 12:56 nm
Helfte van September en Oktober is my moeilike maande. EN ek stem saam met jou Scrapydo
Augustus 22, 2016 at 11:10 nm
Mens kan dit nie weg wens nie so, mens struggle maar daardeur en dan gaan dit weer beter. Tog, mense(wie hul ookal mag wees) kan so maklik sê dis verby, vergeet dit. Dis juis waar die probleem lê- dis deel van jou wese. Hoop jy geniet jou aand of week verder.
Augustus 26, 2016 at 6:26 vm
Geniet joune ook 🙂
Augustus 22, 2016 at 9:13 vm
Weer so waar…. Probleme is soms soos perde, ons voed hulle, ry op hulle en misbruik hulle. Gee jou perd rus, aanvaar dit is in jou lewe en soms sal dit weggaan.
Dankie vir die deel en die insig.
Augustus 22, 2016 at 12:57 nm
My plesier ekmyselff, dankie vir die inloer!